Babelscape/SREDFM huggingface dataset:
Φερνάντο ντε Νορόνια

Το αρχιπέλαγος Φερνάντο ντε Νορόνια αποτελείται από 21 νησίδες και βρίσκεται στον Ατλαντικό ωκεανό, περίπου 354 χλμ από τις ακτές της Βραζιλίας, της οποίας και αποτελεί έδαφος. Το κύριο νησί έχει έκταση περίπου 18 τετρ. χλμ. και έχει πληθυσμό γύρω στις 3.000 κατοίκους (2008). Το αρχιπέλαγος αποτελεί ειδικό πολιτειακό δήμο στην πολιτεία του Περναμπούκο της Βραζιλίας, αν και βρίσκεται πιο κοντά στις ακτές της πολιτείας Ρίο Γκράντε ντο Νόρτε. Όλο το αρχιπέλαγος αποτελεί μνημείο παγκόσμιας κληρονομιάς της UNESCO. Η χρόνικη ζώνη της περιοχής είναι -2UTC. Το αρχιπέλαγος είναι προσβάσιμο αεροπορικά από τη Ρεσίφε (545 χλμ.) και το Νατάλ (360 χλμ.), ενώ ακτοπλοϊκά συνδέεται με τη Ρεσίφε. Οι επισκέπτες κατά την άφιξή τους πληρώνουν ένα μικρό περιβαλλοντικό τέλος στο Ινστιτούτο Περιβάλλοντος και Ανανεώσιμων Φυσικών Πόρων ("IBAMA") της Βραζιλίας.
Μηδεσικάστη

Στην ελληνική μυθολογία με το όνομα Μηδεσικάστη (που σημαίνει «αυτή που διαφέρει στη φρόνηση») είναι γνωστή μία από τις νόθες θυγατέρες του Πριάμου, του βασιλιά της Τροίας. Η Μηδεσικάστη, που ήταν σύζυγος του Ιμβρίου, ο οποίος σκοτώθηκε στον Τρωικό Πόλεμο, αναφέρεται στην "Ιλιάδα" του Ομήρου (ραψωδία Ν, στίχος 173).
Στα σύνορα της προδοσίας

Το Στα σύνορα της προδοσίας είναι έγχρωμη ελληνική ταινία κατασκοπείας του 1968, σε σκηνοθεσία Ντίμη Δαδήρα, σενάριο Σταμάτη Φιλιππούλη, παραγωγή Τζέιμς Πάρις.
Πρόεδρος του Βανουάτου

Ο Πρόεδρος του Βανουάτου είναι ο αρχηγός κράτους του Βανουάτου. Εκλέγεται για θητεία 5 ετών από εκλεκτορικό κολέγιο που αποτελείται από το κοινοβούλιο και τους προέδρους των περιφερειακών συμβουλίων. 

Ο ρόλος του είναι κυρίως εθιμοτυπικός. Με βάση το Σύνταγμα διορίζει τον ανώτατο δικαστή (επικεφαλής του Ανωτάτου Δικαστηρίου) και άλλους 3 δικαστές.

Από το 1906 ως το 1980 οι κάτοικοι αρμοστές των Νέων Εβρίδων ήταν Βρετανοί και Γάλλοι αποικιακοί αξιωματούχοι. Από το 1887 ως το 1906 των Νέων Εβρίδων ηγήθηκαν οι κοινοί ναυτικοί επίτροποι Αγγλίας-Γαλλίας.

Ο πρόεδρος Ζαν Μαρί Λεγιέ Λενελγκάου απήχθη το 1996 και έμεινε όμηρος της Κινητής Δύναμης του Βανουάτου για μικρό χρονικό διάστημα αναφορικά με μία διαφωνία μισθοδοσίας.
JAR

Στην επιστήμη της πληροφορικής με την επέκταση JAR (δηλ. Java ARchive) ορίζεται ένα μορφότυπο συνάθροισης πολλών αρχείων σε ένα. Στην ανάπτυξη λογισμικού τα codice_1 αρχεία χρησιμοποιούνται για την διανομή Java κλάσεων και σχετικών μεταδεδομένων.
Δημήτρης Κρανιάς

Ο Δημήτρης Κρανιάς (1960) ήταν βουλευτής της Νέας Δημοκρατίας.
Μπατσί Άνδρου

Το Μπατσί Άνδρου είναι ένα παραλιακό παραδοσιακό χωριό της Άνδρου. Βρίσκεται 8 χλμ. μακριά από το Γαύριο και 27 χλμ. μακριά από τη Χώρα, στα δυτικά παράλια της Άνδρου, σε υψόμετρο 5 μ. Αποτελεί κοινότητα στην οποία ανήκουν και τα χωριά Δαμασκηνός και Στιβάρι. Μέχρι το 1999 ήταν αυτόνομη και πλέον το Μπατσί υπάγεται στο Δήμο Άνδρου, ενώ πριν το Πρόγραμμα Καλλικράτης υπαγόταν στον Δήμο Υδρούσας. Το Μπατσί έχει μία μεγάλη παραλία, τη Χρυσή Ακτή, που έχει βραβευτεί με γαλάζια σημαία. Επίσης σημαντικό αξιοθέατο αποτελεί η παραλία Κολώνα, απέναντι από τον οικισμό, με κρυστάλλινα νερά. Κοντά στο χωριό υπάρχει η Μονή Ζωοδόχου Πηγής.

thumb|Το Μπατσί τη νύχτα
Το Μπατσί Άνδρου διέθετε πριν από το 1950, δημοτικό σχολείο, ταχυδρομείο, τηλεγραφείο και σταθμό Χωροφυλακής. Το 1950 αριθμούσε περίπου 590 κατοίκους. Σύμφωνα με την απογραφή του 2001 το χωριό είχε 924 κατοίκους, οι οποίοι ξεπέρασαν τους 1000 το 2011.

Παλαιότερα οι κάτοικοι ασχολούνταν με την αλιεία και τη ναυτιλία. Τις τελευταίες δεκαετίες έχει εξελιχθεί σε ένα απ' τα πιο τουριστικά χωριά της Άνδρου. Στο Μπατσί έχει γυριστεί η ταινία 'Κορίτσια στον Ήλιο' το 1968, που αποτέλεσε σταθμό στην ιστορία του παλιού ελληνικού κινηματογράφου.
Γεώργιος Κουμάντος

Ο Γεώργιος Κουμάντος (12 Φεβρουαρίου 1925 - 16 Αυγούστου 2007) ήταν Έλληνας νομικός. Ήταν καθηγητής αστικού δικαίου στο Καποδιστριακό Πανεπιστήμιο Αθηνών και υπηρεσιακός υπουργός Εσωτερικών, Δημόσιας Διοίκησης και Αποκέντρωσης.
Σφενδάλη

Η Σφενδάλη είναι οικισμός της ανατολικής Αττικής που βρίσκεται 37 χιλιόμετρα βόρεια της Αθήνας ανάμεσα στην Μαλακάσα και στον Άγιο Μερκούριο. Διοικητικά ανήκει στον Δήμο Ωρωπού, ενώ μέχρι πρόσφατα ανήκε στην Κοινότητα Μαλακάσας. Ο πληθυσμός της σύμφωνα με την απογραφή του 2011 είναι 110 κάτοικοι. Η Σφενδάλη διαθέτει σιδηροδρομικό σταθμό καθώς από την περιοχή διέρχεται η σιδηροδρομική γραμμή Αθηνών - Θεσσαλονίκης.

Πορεία του πληθυσμού:
Η μενεξεδένια πολιτεία

Η μενεξεδένια πολιτεία είναι μυθιστόρημα του συγγραφέα Άγγελου Τερζάκη. Πρωτοεκδόθηκε το 1937 από τις εκδόσεις του βιβλιοπωλείου της «Εστίας».

Η ιστορία περιγράφει τη ζωή μιας αστικής οικογένειας και του στενού περιβάλλοντός της. Η υπόθεση εκτυλίσσεται στην Αθήνα (Πλάκα) και έχει σαν επίκεντρο την οικογένεια Μαλβή, που αποτελείται από τον άβουλο και ασήμαντο πατέρα και την όμορφη και φιλόδοξη μητέρα που τελικά εγκαταλείπει την οικογένεια, καθώς και τα παιδιά που καλούνται να προσαρμοστούν σ' αυτά τα δεδομένα. 

Πρόκειται για αντιπροσωπευτικό δείγμα τόσο του συγγραφέα, όσο και του λογοτεχνικού ρεύματος που κυριάρχησε τη δεκαετία του 1930. Η "μενεξεδένια πολιτεία" δεν είναι άλλη από την Αθήνα, αν και ο τίτλος είναι παραπλανητικός, καθώς πρόκειται για μια πόλη που αρχίζει να χάνει την ειδυλλιακή της όψη, ενώ η ζωή των ηρώων που περιγράφει ο συγγραφέας είναι άχαρη.

Το μυθιστόρημα μεταφέρθηκε το 1975 στη μικρή οθόνη ως σίριαλ που προβλήθηκε στο ΕΙΡΤ σε σκηνοθεσία Κώστα Φέρρη και τηλεοπτική διασκευή από το Γιάννη Κανδήλα ενώ νωρίτερα, το 1954, μία παραλλαγή του μυθιστορήματος είχε γυριστεί ως κινηματογραφική ταινία με τον τίτλο «Νυχτερινή περιπέτεια», σε σενάριο και σκηνοθεσία του ίδιου του Άγγελου Τερζάκη.
Σίτο Ριέρα

Ο Λορένθο "Σίτο" Ριέρα Ορτέγα (ισπανικά: "Llorenç "Sito" Riera Ortega") είναι Ισπανός ποδοσφαιριστής, γεννημένος στην πόλη Μανακόρ στις 15 Ιανουαρίου 1987. 

Ο Σίτο Ριέρα ξεκίνησε το ποδόσφαιρο από τα τμήματα υποδομής της Μπαρτσελόνα, στη δεύτερη ομάδα της οποίας αγωνίστηκε για 2 χρόνια (2005-2007) όπου μέτρησε 64 συμμετοχές και σημείωσε 15 γκολ. Την περίοδο 2007-2008 αγωνίστηκε στην δεύτερη ομάδα της Εσπανιόλ όπου σε 29 συμμετοχές χωρίς όμως να καταφέρει να βρει τον δρόμο προς τα δίχτυα. Την περίοδο 2008-2009 φόρεσε ως δανεικός την φανέλα του Πανθρακικού πραγματοποιώντας αξιοπρόσεκτες εμφανίσεις και σημειώνοντας 5 γκολ σε 28 συμμετοχές. Στις 8 Ιουλίου 2009 υπέγραψε συμβόλαιο 3 χρόνων με τον Πανιώνιο, στον οποίο αγωνίστηκε με επιτυχία τις σεζόν 2009 ως 2011 επιτυγχάνοντας να αναδειχτεί ως ένας από τους πολυτιμότερους παίκτες του συλλόγου. Στις 14 Δεκεμβρίου 2011 έλυσε το συμβόλαιό του κοινή συνεναίσει και μετά από μικρό χρονικό διάστημα υπέγραψε συμβόλαιο συνεργασίας με την ουκρανική Τσερνομόρετς Οδησσού.
Μερέντα

thumb|250px|Η Μερέντα όπως φαίνεται από τα βόρεια
Τοπογραφικός χάρτης των [[Μεσόγεια Αττικής|Μεσογείων]], στον οποίο διακρίνεται τα τρία κυριότερα βουνά της περιοχής. Η Μερέντα είναι το βορειότερο
Η Μερέντα είναι βουνό της Αττικής. Βρίσκεται στο νότιο τμήμα του νομού ανάμεσα στους οικισμούς Μαρκόπουλο Μεσογαίας, Καλύβια Θορικού, Πόρτο Ράφτη και Κουβαράς. Το όνομά της οφείλεται σε παραφθορά της ονομασίας του παρακείμενου αρχαίου Αθηναϊκού δήμου, του Μυρρινούντα. Έχει μέγιστο υψόμετρο 613 μέτρα. Δυτικά συνδέεται με το Πάνειο Όρος. Καλύπτεται κυρίως από χαμηλή βλάστηση. Η βόρειά της πλευρά είναι πλήρως λαξευμένη από τα λατομεία Μαρκοπούλου. Στην κορυφή οδηγεί άσφαλτος που εξυπηρετεί το ραντάρ του αεροδρομίου Ελευθέριος Βενιζέλος.
Βουνό Φυλής

Το Βουνό Φυλής είναι ύψωμα που εκτείνεται βόρεια της Φυλής, στην δυτική Πάρνηθα. 

Ουσιαστικά ονομάζεται έτσι μία χαμηλή κορυφή της δυτικής Πάρνηθας, πάνω στην οποία είναι χτισμένο το κάστρο της Φυλής. Το κάστρο είναι χτισμένο στην κορυφή του υψώματος σε υψόμετρο 687 μέτρων από την επιφάνεια της θάλασσας. Χτίστηκε από τους αρχαίους Αθηναίους για την προστασία της Αθήνας από τους Θηβαίους και άλλους επιδρομείς. Στην περιοχή του κάστρου βρισκόταν ο αρχαίος δήμος Φυλής.
Αιγόσθενα

Τα Αιγόσθενα ήταν αρχαία πόλη των Μεγαρέων. Ήταν κτισμένα στους πρόποδες του Κιθαιρώνα, κοντά στην αρχαία, επίσης Μεγαρική πόλη Παγές στην θέση που βρίσκεται σήμερα το χωριό Πόρτο Γερμενό. Η στρατηγική θέση των Αιγοσθένων έγινε αιτία να τα διεκδικήσουν από τους Μεγαρείς οι Βοιωτοί και οι Αθηναίοι. Τον 4ο αιώνα π.Χ. στα Αιγόσθενα έγιναν μεγάλα οχυρωματικά έργα με την βοήθεια των Αθηναίων για την αντιμετώπιση τοι Βοιωτικού κινδύνου, επειδή τότε οι Μεγαρείς είχαν συμμαχήσει με την Αθήνα. Τα τείχη αυτά σώζονται σήμερα σε καλή κατάσταση. Για λίγες δεκαετίες προς το τέλος του 2ου αι. π.Χ. ήταν στην κατοχή των του Κοινού των Βοιωτών και ανεξάρτητο μέλος της Αχαϊκής Συμπολιτείας από το 192 π.Χ. ως τη ρωμαϊκή κατάκτηση.
Τα Αιγόσθενα ήταν το κέντρο της λατρείας του μάντη και θεραπευτή ήρωα Μελάμποδα και χάρη στο σχετικό ιερό τα αναφέρει και ο αρχαίος περιηγητής Παυσανίας. Στην ετήσια γιορτή του ιερού τελούνταν αγώνες. Στα πρωτοχριστιανικά χρόνια ο οικισμός πρέπει να είχε μια σχετική άνθηση, αν κρίνει κανείς από τα θεμέλια της βασιλικής που απέμειναν. Κατά την Τουρκοκρατία η περιοχή ήταν σχεδόν τελείως έρημη κι έτσι το οχυρό διατηρείται σε πολύ καλή (σε σχέση με την παλαιότητά του) κατάσταση, καθώς τα υλικά του δε χρησιμοποιήθηκαν για το χτίσιμο κάποιου νεώτερου οικισμού. Εντός του αρχαίου φρουρίου υπάρχουν τα ερείπια κελιών, καθώς και το καθολικό της μονής, αφιερωμένο στον Άγιο Γεώργιο.
Μογκαντίσου

Η Μογκαντίσου (αγγλικά: "Mogadishu") είναι η πρωτεύουσα της Σομαλίας και η μεγαλύτερη πόλη της χώρας. Με την κατάρρευση της κυβέρνησης το 1991, η Μογκαντίσου βρίσκεται για 19 χρόνια σε σύρραξη μεταξύ αντίπαλων πολιτοφυλακών. Η χρόνια εμφύλια διαμάχη και οι ανεξέλεγκτες εξεγέρσεις κατά της Αιθιοπίας έχουν μετατρέψει την Μογκαντίσου σε μια από τα πιο επικίνδυνες και άνομες πόλεις στον κόσμο. Οι εκτιμήσεις του τρέχοντος πληθυσμού της πόλης ποικίλλουν σημαντικά, με αριθμητικά στοιχεία να αξιολογούν τον πληθυσμό από 1,5 εκ. έως 3 εκατ. κατοίκους, καθώς πολλοί κάτοικοι έχουν εγκαταλείψει την πόλη.
Σταυροφορία της Αραγωνίας

Η Σταυροφορία της Αραγωνίας είναι μια ένοπλη σύγκρουση, η οποία έφερε αντιμέτωπους, μεταξύ 1284 και 1285, τα στρατεύματα του βασιλιά της Γαλλίας, Φίλιππου Γ΄ με αυτά του βασιλιά της Αραγωνίας Πέτρου Γ΄.
Ντετέκτιβ Μονκ

Το Ντετέκτιβ Μονκ (αγγλικά: Monk) είναι αμερικανική αστυνομική δραματική σειρά μυστηρίου που δημιουργήθηκε από τον Άντυ Μπρέκμαν, με πρωταγωνιστή τον Τόνι Σαλούμπ ως ήρωα του τίτλου, Ντετέκτιβ Adrian Monk. Η σειρά προβλήθηκε από το 2002 έως το 2009 και πρόκειται κυρίως για μια αστυνομική σειρά αλλά προβάλει κωμικά και δραματικά στοιχεία κατά την εξερεύνηση της προσωπικής ζωής των βασικών χαρακτήρων. Η παραγωγή της σειράς έγινε από την Mandeville Films και την Touchstone Television σε συνεργασία με την Universal Television.

Η σειρά έκανε πρεμιέρα στις 12 Ιουλίου 2002, από το τηλεοπτικό δίκτυο USA Network. Συνεχίστηκε για οκτώ κύκλους, με τον τελευταίο κύκλο να κάνει πρεμιέρα την Παρασκευή 7 Αυγούστου 2009 και να ολοκληρώνεται στις 4 Δεκεμβρίου του 2009. Η σειρά έχει κερδίσει το βραβείο της καλύτερης δραματικής σειράς σε όλη την ιστορία της τηλεόρασης από το 2009 μέχρι το 2012 με το επεισόδιο "Mr. Monk and the End – Μέρος II", το τελευταίο επεισόδιο της σειράς, να έχει 9.4 εκατομμύρια τηλεθεατές, 3.2 εκατομμύρια από αυτούς να ανήκουν στο κοινό 18-49.
Ροσμέρτα

Στη γαελική κελτική μυθολογία, η Ροσμέρτα ήταν θεότητα της φωτιάς, της θαλπωρής και της αφθονίας. Θεωρούνταν επίσης θεότητα του θανάτου. Οι Κέλτες τη λάτρευαν ως θεά του πλούτου και της γονιμότητας, της οποίας η λατρεία εξαπλώθηκε γρήγορα στη Βορειοανατολική Γαλατία. 

H Ροσμέρτα ήταν σύζυγος του Έσους, θεού αντίστοιχου του ελληνικού Ερμή και του ρωμαϊκού Μέρκουρι. Σύμβολά της ήταν το κέρας της αφθονίας και ένα ραβδί με δυο φίδια. 

Σε διάφορες αναπαραστάσεις σε αγάλματα, παρουσιάζεται είτε με τα παραπάνω σύμβολα είτε με ένα καλάθι φρούτα κι έναν κρατήρα. 

Έχουν ανακαλυφθεί 27 επιγραφές προς τη θεότητα στη Γαλλία, τη Γερμανία και το Λουξεμβούργο, δηλαδή κατά την αρχαιότητα στις περιοχές της Γκαλλία Μπελγκίκα και της Άνω Γερμανίας.
Όριο Χαγιάσι

Το Όριο Χαγιάσι (Hayashi) στην Αστροφυσική και ειδικότερα στη θεωρία της αστρικής εξελίξεως, είναι η ανώτατη τιμή που μπορεί να πάρει η ακτίνα ενός αστέρα συγκεκριμένης μάζας. Για όσο χρόνο ένας αστέρας είναι σε κατάσταση πλήρους υδροστατική ισορροπία — οπότε η δύναμη της βαρύτητας προς το κέντρο εξισορροπείται από την πίεση του αερίου και την πίεση ακτινοβολίας — η ακτίνα του αστέρα δεν μπορεί να υπερβεί το όριο Χαγιάσι. Το γεγονός αυτό έχει σημαντικές επιπτώσεις για την εξέλιξη ενός αστέρα, τόσο κατά την περίοδο του σχηματισμού του, όσο και κατά το ύστερο μέρος της ζωής του στην Κύρια Ακολουθία.

Στο Διάγραμμα Hertzsprung-Russell το όριο Χαγιάσι αντιστοιχεί σε μία σχεδόν κάθετη γραμμή σε θερμοκρασία περίπου 3500° K. Οι ψυχρότεροι αστέρες δεν διαθέτουν ζώνη μεταφοράς της θερμότητας με ακτινοβολία στο εσωτερικό τους και τα θεωρητικά πρότυπα της αστρικής δομής τους δεν δίνουν λύση στα δεξιά αυτής της γραμμής, όπου ένας αστέρας βρίσκεται σε ισορροπία (με χαμηλότερες επιφανειακές θερμοκρασίες). Για τον λόγο αυτό, οι αστέρες περιορίζονται στα αριστερά αυτού του ορίου για όλο τον χρόνο κατά τον οποίο παραμένουν σε υδροστατική ισορροπία, και η περιοχή στα δεξιά της γραμμής είναι ένα είδος «απαγορευμένης ζώνης». Ωστόσο υπάρχουν εξαιρέσεις στο όριο Χαγιάσι: οι καταρρέοντες βαρυτικά πρωτοαστέρες και οι αστέρες με ισχυρά μαγνητικά πεδία που επηρεάζουν την εσωτερική μεταφορά ενέργειας με ρεύματα μεταφοράς ύλης.

Οι ερυθροί γίγαντες είναι αστέρες που έχουν διαστείλει τα εξωτερικά τους στρώματα προκειμένου να εξισορροπήσουν κατά τη φάση της συντήξεως ηλίου στον πυρήνα τους. Αυτή η διαστολή τους μετακινεί προς τα άνω και δεξιά στο διάγραμμα H-R. Αλλά περιορίζονται από την ύπαρξη του ορίου Hayashi ώστε η διαστολή τους να μη ξεπεράσει μια ορισμένη ακτίνα.

Το όριο Χαγιάσι πήρε το όνομά του από τον σύγχρονο Ιάπωνα αστροφυσικό Τσουσίρο Χαγιάσι (Chushiro Hayashi).
Σκιπ Τζέιμς

O Σκιπ Τζέιμς ("Nehemiah Curtis "Skip" James", 9 Ιουνίου 1902 - 3 Οκτωβρίου 1969) ήταν Αμερικανός μπλουζ μουσικός, συνθέτης και τραγουδιστής, που ερμήνευε με κιθάρα ή σπανιότερα πιάνο. Εκπρόσωπος των μπλουζ του Δέλτα, θεωρείται πατέρας ενός διακριτού ύφους που αναπτύχθηκε γύρω από τη γενέτειρά του, Μπεντόνια, με σημαντικότερο οπαδό τον Τζακ Όουενς. Για πολλά χρόνια παρέμεινε άσημος, ενώ σήμερα αναγνωρίζεται ως ένας από τους κορυφαίους μπλουζ μουσικούς στην ιστορία του είδους.
Πόγιολα

Σχηματισμοί [[σέλας|σέλαος]] στον ουρανό θεωρούνταν ότι ήταν οι πύλες για τη μυθική Πόγιολα
Η Πόγιολα ή Πόχγιολα ή Πόγια (φινλ. "Pohjola, Pohja") είναι στη φινλανδική μυθολογία μια τοποθεσία στο Βορρά, η οποία αναφέρεται στο φινλανδικό έπος Καλέβαλα. Η ονομασία της προέρχεται από τη λέξη "pohjoinen" (Βορράς, σημείο του ορίζοντα). Πράγματι, η Πόγιολα τοποθετούνταν στο μακρινό Βορρά, κοντά στο "στύλο του κόσμου" και το Δέντρο της Γης, στον Πολικό Αστέρα.

Υπάρχουν διαφορετικές εκδοχές για την αντιστοιχία της μυθικής Πόγιολα: μια εκδοχή τη συνδέει με το λαό Σάμι, τους βόρειους γείτονες των Φίννων, μια δεύτερη εκδοχή τονίζει την ομοιότητα της ονομασίας με την περιοχή Pohjanmaa (Οστροβόθνια), ενώ μια άλλη περιλαμβάνει τμήματα της Λαπωνίας και της Κβενλάνδης. Από την άλλη πλευρά, η Πόγιολα μπορεί να θεωρηθεί κι ως μια καθαρά φανταστική και συμβολική περιοχή, η πηγή του κακού, μια χώρα στο μακρινό βορρά που επικρατεί το αιώνιο κρύο. 

Στην Καλέβαλα, η θεότητα Λόουχι εξουσιάζει την Πόγιολα, μια πανίσχυρη μάγισσα. Ο Ιλμάρινεν σφυρηλατεί το Σάμπο μετά από δική της διαταγή, το οποίο αποτελεί πηγή αφθονίας και ευημερίας, σαν το κέρας της Αμάλθειας στην ελληνική μυθολογία. Εκτός από τον Ιλμάρινεν, και άλλοι χαρακτήρες του έπους ζητούν σε γάμο τις κόρες της Πόγιολα, όπως ο Λεμινκάινεν και ο Βαϊναμόινεν. Η Λόουχι ζητά ως αντάλλαγμα άθλους: ένας από αυτούς έχει ως θήρα τον Κύκνο της Τουονέλα.
Σάιμον Νιούκομπ

Ο Σάιμον Νιούκομπ ("Simon Newcomb", 12 Μαρτίου 1835 – 11 Ιουλίου 1909) ήταν Αμερικανός αστρονόμος και μαθηματικός Καναδικής καταγωγής. Συνεισέφερε κυρίως σε θέματα πρακτικής Αστρονομίας, όπως η χρονομετρία, στην Οικονομικά και στη Στατιστική, ενώ συνέγραψε ακόμα και ένα μυθιστόρημα επιστημονικής φαντασίας.
Βάιναμουϊνεν

Στη φινλανδική μυθολογία, ο Βάιναμουϊνεν (φινλ. "Väinämöinen" ΔΦΑ:ˈʋæinæˌmøinen) είναι ο βασικός χαρακτήρας του έπους Καλεβάλα, καθώς και πρωταγωνιστής πολλών άλλων παραδοσιακών φινλανδικών τραγουδιών και ιστοριών. Πρόκειται για μια σαμανιστική φιγούρα, με την μαγική δύναμη των τραγουδιών και μουσικής. Το όνομά του προέρχεται από το θέμα "väinä", που σημαίνει "βαθύ ποτάμι", ενώ παρουσιάζει ομοιότητα με τον "Βαϊνεμούινε", το θεό της μουσικής στην εσθονική παράδοση, όπως και με τον σκανδιναβικό θεό Οντίν.
Λέμμινκαϊνεν

thumb|right|200px|"Η μητέρα του Λεμινκέινεν", πίνακας του 1897

Στη φινλανδική μυθολογία, ο Λέμμινκαϊνεν ή Λεμινκέινεν (φινλ. "Lemminkäinen" ) είναι ένας ήρωας των παραδοσιακών τραγουδιών (π.χ. Καλέβαλα). Στην Καλέβαλα αναφέρεται και ως "Lemminpoika", γιος της Λέμπο. Συνήθως απεικονίζεται ως νέος και όμορφος, με μακριά ξανθά σγουρά μαλλιά. Αρχικά, στην προφορική παράδοση και τα παλιά τραγούδια, ο Λεμινκέινεν είναι καθαρά σαμανιστική φιγούρα, αλλά στην Καλέβαλα αποκτά πολεμικά χαρακτηριστικά και συγχέεται με άλλους ήρωες πολεμιστές, όπως ο Κάουκαμοϊνεν και ο Άχτι. 

Στα κατορθώματά του, συμπεριλαμβάνεται το ότι πήγε σε ένα μέρος που έμοιαζε με τον Κάτω Κόσμο, τη φινλανδική Τούονελα, όπου ξεπερνάει πολλά εμπόδια, όπως μια χαράδρα από φλεγόμενους βράχους και ένα φράχτη από φίδια. Μια μυθική εκδοχή τον θέλει να πνίγεται στα νερά της Τουονέλα προσπαθώντας να πιάσει ή να σκοτώσει το μαύρο κύκνο, προκειμένου να κερδίσει σαν γυναίκα του μια από τις κόρες της μάγισσας Λόουχι της Πόγιολα, όπως και ο Ιλμάρινεν κάποτε.

Η ιστορία του Λεμινκέινεν μοιάζει με αρκετές παρόμοιες ιστορίες για ταξίδια και κατορθώματα κατά την κάθοδο στον Κόσμο των Νεκρών, μέχρι το σημείο που ο Λεμινκέινεν σκοτώνεται. Έτσι, η μητέρα του ταξιδεύει παντού και κάνει τα πάντα για να βρει το σώμα του, ενώ καταφέρνει να τον ζωντανέψει και πάλι, παίρνοντας μια σταγόνα μέλι από το παλάτι του άρχοντα των θεών, Ούκκο. Η ιστορία αυτή μοιάζει με την αναζήτηση της θεάς Ίσιδας για τον Όσιρι. Το τέλος αυτό πιθανότατα έχει δεχτεί επιρροές από το χριστιανισμό, καθώς και από το σκανδιναβικό μύθο του Μπαλντρ. 

O συνθέτης Γιαν Σιμπέλιους έγραψε τη συμφωνική σουίτα "Θρύλοι του Λεμινκάινεν", από την οποία γνωστότερο είναι το δεύτερο μέρος, "Ο Κύκνος της Τουονέλα".
Δεσποτικές εορτές

Γενικά με την ονομασία Δεσποτικές εορτές χαρακτηρίζονται όλες οι χριστιανικές εορτές που είναι αφιερωμένες στην ανάμνηση και τον επίγειο βίο του Ιησού Χριστού, σε αντιδιαστολή με τις Θεομητορικές εορτές που είναι αφιερωμένες στην Παναγία.

Οι δεσποτικές εορτές διακρίνονται σε δύο κατηγορίες τις ""ακίνητες" και τις "κινητές δεσποτικές εορτές"" λαμβάνοντας τον χαρακτηρισμό αυτό από την σταθερή κατ΄ έτος, ή όχι, ημερομηνία εορτής αυτών.

Έτσι στις ακίνητες περιλαμβάνονται τα Χριστούγεννα, η Περιτομή του Ιησού, τα Θεοφάνια, η Υπαπαντή, η Μεταμόρφωση και η εορτή του Τιμίου Σταυρού.
Οι κινητές δεσποτικές έχουν ως επίκεντρο την εορτή της Ανάστασης η οποία εορτάζεται κατ΄ έτος σύμφωνα με τον καθορισμό της Α΄ Οικουμενκής Συνόδου της Νίκαιας, την πρώτη Κυριακή μετά την πανσέληνο της εαρινής ισημερίας.

Κατηγορία:Χριστιανικές εορτές και τελετές
Κατηγορία:Δεσποτικές εορτές
Ρόουζ Μακ Γκάουαν

Η Ρόουζ Μακ Γκάουαν ("Rose Arianna McGowan", 5 Σεπτεμβρίου 1973) είναι Αμερικανίδα ηθοποιός και μοντέλο. Είναι γνωστή για το ρόλο της ως "Paige Matthews" στην επιτυχημένη σειρά φαντασίας και μυστηρίου "Οι Μάγισσες" από το τηλεοπτικό δίκτυο Warner Bros.

Έχει εμφανιστεί και πρωταγωνιστήσει σε αρκετές ταινίες του Χόλιγουντ όπως "The Doom Generation", "Scream", "Jawbreaker", και "Grindhouse". Ήταν μέχρι πρόσφατα η συμπαρουσιάστρια των ταινιών της TCM για το πρόγραμμα The Essentials. Έπαιξε την Αν Μάργκαρετ στη μίνι σειρά του CBS "Elvis".
Slayer

Οι Slayer ήταν thrash metal συγκρότημα που δημιουργήθηκε στο Huntington Park της Καλιφόρνια το 1981 από τους δυο κιθαρίστες του συγκροτήματος, Κέρι Κινγκ και τον Τζεφ Χάνεμαν. Η φήμη των Slayer αυξήθηκε το 1986, όταν κυκλοφόρησαν το άλμπουμ "Reign in Blood", το οποίο χαρακτηρίστηκε ως το πιο «σκληρό» άλμπουμ στα χρονικά από το περιοδικό "Kerrang!". Οι Slayer συγκαταλέγονται ανάμεσα στους τέσσερις μεγάλους του αμερικάνικου thrash metal μαζί με τους Metallica, Megadeth και Anthrax.

Τα μουσικά γνωρίσματα των Slayer περιλαμβάνουν γρήγορη εναλλαγή τρέμολο, ατονικά σόλο της κιθάρας, διπλό bass drumming και έντονα φωνητικά. Οι στίχοι του συγκροτήματος και η ιδεολογία των άλμπουμ, καλύπτουν θέματα όπως μανιακούς δολοφόνους, Σατανισμό, θρησκεία και πολεμικές εχθροπραξίες και είχαν ως αποτέλεσμα απαγορεύσεις δίσκων, λογοκρισία, καθυστερήσεις κυκλοφοριών, δίκες και αυστηρή κριτική από θρησκευτικές ομάδες αλλά και από το κοινό.

Από το ντεμπούτο άλμπουμ τους το 1983 με τίτλο "Show No Mercy", το συγκρότημα κυκλοφόρησε δύο ζωντανά ηχογραφημένους δίσκους, ένα box-set, έξι βίντεο, δύο extended plays, και έντεκα στούντιο άλμπουμ, τέσσερα από τα οποία έγιναν χρυσά στις Η.Π.Α.. Το συγκρότημα έχει λάβει τέσσερις υποψηφιότητες για Grammy, κερδίζοντας σε δύο από αυτές, το 2007 για το τραγούδι "Eyes of the Insane" και το 2008 για το τραγούδι "Final Six". Έχουν παίξει σε φεστιβάλ παγκοσμίως, συμπεριλαμβανομένων των Unholy Alliance, Download και Ozzfest.
Πέρκελε

Ο Πέρκελε στη φινλανδική μυθολογία ήταν αρχικά θεότητα των κεραυνών, αν και ο θεός της βροντής ίσως ήταν ο Ιλμάρινεν. Ήταν γνωστός και με άλλες ονομασίες, όπως Ούκκο (σημαίνει "γέροντας"), Λαρς ("κοντός") και Υλιγιούμαλα ("ο απώτατος θεός").

Καθώς το όνομα της θεότητας έχει ινδοευρωπαϊκές ρίζες, σχετίζεται με τον βαλτικό Πέρκουνας (Λιθουανία) ή Πέρκονς (Λεττονία), τον Λευκορωσικό Πιαρούν, τον πρωσικό Περκούνις, τον Πέκο ή Πεκολάσο της Εσθονίας, τον σλαβικό Περούν και το Σκανδιναβό Θορ.

Αργότερα, κατά τη χριστιανική περίοδο, η ονομασία αυτή ταυτίστηκε με τον Σατανά λόγω της απόδοσης στα φινλανδικά της Βίβλου. Ο όρος χρησιμοποιήθηκε μέχρι την έκδοση του 1933/8. Η έκδοση του 1992 χρησιμοποιεί τον όρο "paholainen", που σημαίνει "διάβολος".
Πετράλωνα

Τα Πετράλωνα είναι συνοικία της Αθήνας. Εκτείνονται από την οδό Πειραιώς μέχρι το λόφο Φιλοπάππου και από την οδό Χαμοστέρνας μέχρι τη γέφυρα Πουλόπουλου.
Βρίσκονται βόρεια του Ταύρου και της Καλλιθέας. Στα ανατολικά συνορεύουν με το Κουκάκι, βορειοανατολικά με το Θησείο και στα βορειοδυτικά με το Γκάζι. Χωρίζονται από τις γραμμές της Γραμμής 1 του Μετρό σε Άνω και Κάτω Πετράλωνα. Τα Άνω Πετράλωνα είναι ανατολικά των γραμμών και τα Κάτω δυτικά. Τα Πετράλωνα είναι κορεσμένη πυκνοκατοικημένη περιοχή με χαμηλά κυρίως κτίσματα, που γνώρισε έντονη ανοικοδόμηση, ήδη από την δεκαετία του 1950. Η συνοικία πήρε αυτό το όνομα επειδή παλιά υπήρχαν εκεί μεγάλα πέτρινα αλώνια τα οποία χρησιμοποιούσαν οι κάτοικοί της για να αλωνίζουν τα σιτηρά τους.
Ντίνο Μέρλιν

Ο Ντίνο Μέρλιν ("Dino Merlin"), πραγματικό ονοματεπώνυμο Εντίν Ντερβισχαλίντοβιτς ("Edin Dervišhalidović", 12 Σεπτεμβρίου 1962) είναι Βόσνιος τραγουδιστής, συνθέτης και μουσικός. Γεννήθηκε στο Σαράγεβο της Βοσνίας και Ερζεγοβίνης. Είναι ένας από τους πιο διάσημους τραγουδιστές και συνθέτες της χώρας του και επίσης αρκετά δημοφιλης σε άλλες χώρες της πρώην Γιουγκοσλαβίας, όπως η Σερβία, η Κροατία, το Μαυροβούνιο, η Βόρεια Μακεδονία και η Σλοβενία.
Τέλλερβο

Στη φινλανδική μυθολογία, η Τέλλερβο είναι θεότητα των δασών. Ανάλογα με το μύθο, είναι είτε σύζυγος είτε κόρη του Τάπιο. Το όνομά της είναι αγνώστου προελεύσεως.

Χαρακτηρίζεται ως χαριτωμένη και γοητευτική σε ομορφιά. Ασχολία της στα δάση ήταν το άρμεγμα των αγελάδων και γενικότερα η προστασία των κοπαδιών.
Ριζούπολη

Η Ριζούπολη είναι συνοικία της Αθήνας που βρίσκεται στα βόρεια του δήμου Αθηναίων, ανάμεσα στον Περισσό, τη Νέα Ιωνία και τα Άνω Πατήσια. Συνορεύει επίσης με τη συνοικία του Προμπονά. Από τη Ριζούπολη διέρχεται ο ηλεκτρικός σιδηρόδρομος και η περιοχή εξυπηρετείται από το σταθμό Άνω Πατησίων ή το σταθμό Περισσού. Στην περιοχή της Ριζούπολης βρίσκεται το γήπεδο της ομάδας του Απόλλωνα Σμύρνης.
Τέμενος Καλεντέρχανε

Το Τέμενος Καλεντέρχανε (Τουρκικά: Kalenderhane Camii) είναι ένα τζαμί στην συνοικία του Σαχζαδέ, το οποίο βρίσκεται νοτίως του υδραγωγείου του Ουάλεντος, στην Κωνσταντινούπολη. Πριν την άλωση της πόλης ήταν η Βυζαντινή εκκλησία της «"Θεοτόκου Κυριώτισσας"», η οποία χρονολογείται από το 12ο αιώνα . Λίγο μετά την άλωση της πόλης ο βυζαντινός ναός μετατράπηκε σε ισλαμικό τέμενος.
Τέμενος Σαντζακτάρ Χαϊρετίν

Το Τέμενος Σαντζακτάρ Χαϊρετίν (τουρκ. "Sancaktar Hayrettin Camii") είναι τέμενος στην Κωνσταντινούπολη το οποίο προηγουμένως υπήρξε η μονή των Γαστρίων ή τα Γάστρια, ορθόδοξο χριστιανικό μοναστήρι. Μετά την οθωμανική κατάκτηση της πόλης μετατράπηκε σε τέμενος ("τζαμί").
Ιλίσια

Τα Ιλίσια είναι συνοικία της Αθήνας που βρίσκεται στην ανατολική πλευρά του Δήμου Αθηναίων, ανάμεσα στους Αμπελοκήπους, το Γουδή, τον Δήμο Ζωγράφου, την Καισαριανή και το Παγκράτι. Τα όρια της περιοχής αποτελούν οι οδοί Παπαδιαμαντοπούλου, Λαοδικείας, Νυμφαίου και Βακχυλίδου. Στο τμήμα αυτό της Αθήνας υπήρχε παλιότερα και η φτωχογειτονιά «Αβησσυνία», η οποία δεν έχει καμία σχέση με την ομώνυμη πλατεία στο Μοναστηράκι. Τα Ιλίσια διέρρεε ο Ιλισσός ποταμός, απ' τον οποίο πήραν το όνομά τους. Σήμερα, ο Ιλισός ρέει κατά μήκος των σημερινών οδών Μιχαλακοπούλου, Βασιλέως Κωνσταντίνου και Καλλιρρόης, διότι από τη δεκαετία του 1960 έχει υπογειοποιηθεί.

Είναι απ' τις πιο πυκνοκατοικημένες περιοχές της Αθήνας, γεμάτη με πολυόροφα κτίρια και στενούς κατά κύριο λόγο δρόμους. Διαθέτει όμως το πευκόφυτο άλσος Ιλισίων και τις πράσινες πλατείες Μαδρίτης και Βραζιλίας. Η περιοχή εξυπηρετείται από το σταθμό Μέγαρο Μουσικής του Μετρό, του οποίου η ανατολική είσοδος βρίσκεται μπροστά στο Αιγινήτειο νοσοκομείο, καθώς και από πολλές γραμμές λεωφορείων και τρόλεϊ.

Τα Άνω Ιλίσια είναι μία περιοχή βόρεια των Ιλισίων, από την οποία ξεκινά η Πανεπιστημιούπολη Ζωγράφου. Παλαιότερα, ονομαζόταν Κουπόνια ή Καμπούνια, ενώ σήμερα ανήκουν στον Δήμο Ζωγράφου.
Αμαδρυάδες

Οι Αμαδρυάδες είναι νύμφες των δασών, που γεννιούνται με τις βελανιδιές (δρυς) και άλλα δέντρα και αναπτύσσονται μαζί τους. Όταν το δέντρο κόβεται, η νύμφη του πεθαίνει, πηγαίνει όμως σε άλλο δέντρο και τιμωρεί τον ένοχο. Οι Δρυάδες ήταν νύμφες των δασών, ενώ οι Αμαδρυάδες συνδέονταν με τα δέντρα. Τα ονόματα τους είναι Καρύα, Βάλανος, Κράνεια, Μορέα, Αίγειρος, Πτελέα κλπ., και είναι όλες κόρες του Οξύλου.
Στέλα Ενάκε

Η Στέλα Ενάκε ("Stela Enache", πραγματικό ονοματεπώνυμο "Steriana Aurelia Bogardo") είναι Ρουμάνα τραγουδίστρια, γεννημένη στις 24 Ιανουαρίου 1950 στην πόλη Ρεσίτσα της Ρουμανίας.
Κολωνός

Ο Κολωνός είναι μεγάλη, ιστορική συνοικία που βρίσκεται στα βορειοδυτικά του Δήμου Αθηναίων. Συνορεύει με τις συνοικίες Μεταξουργείο, Ακαδημία Πλάτωνος, Λόφος Σκουζέ, Κολοκυνθού, Σεπόλια και Αττική ενώ τα όριά του στα δυτικά φτάνουν μέχρι τη Λεωφόρο Κηφισού. Διασχίζεται από την οδό Λένορμαν και εξυπηρετείται από τη γραμμή 2 του μετρό και το σταθμό Λαρίσης, αλλά και από τον ηλεκτρικό σιδηρόδρομο και το σταθμό Αττικής.

Ο Κολωνός είναι πυκνοκατοικημένη περιοχή με ελάχιστους ακάλυπτους χώρους. Παρόλα αυτά είναι μια ζωντανή γειτονιά γεμάτη κίνηση. Ανοικοδομήθηκε έντονα κυρίως τις δεκαετίες του 1960 και 1970. O λόφος του Ιππίου Κολωνού () είναι τμήμα της συνοικίας.

Στην αρχαιότητα ο Κολωνός θεωρούνταν ο πιο αριστοκρατικός δήμος της αρχαίας Αθήνας. Ήταν παραποτάμιος δήμος και τον διέσχιζε ο ποταμός Κηφισός, ο οποίος σήμερα έχει υπογειοποιηθεί κάτω από τη λεωφόρο Κηφισού.
Κόμμα Δημοκρατικού Σοσιαλισμού

Το Κόμμα Δημοκρατικού Σοσιαλισμού (ΚΟ.ΔΗ.ΣΟ.) ήταν ελληνικό πολιτικό κόμμα, από τα μετριοπαθή κεντρώα κόμματα της μεταπολίτευσης. Δραστηριοποιήθηκε τη δεκαετία 1979 - 1989.
Δρυάδες

Σύμφωνα με την ελληνική μυθολογία οι Δρυάδες (ενικός: η Δρυάς) ήταν Νύμφες των δασών. Το όνομά τους προέρχεται από τη Δρυς. Σύμφωνα με την παράδοση, ήταν νύμφες των δέντρων, ειδικά των βελανιδιών, κάτω από τις οποίες ζούσαν, Οι αρχαίοι τις διέκριναν από τις Αμαδρυάδες, οι οποίες ήταν οι ψυχές των φυτών και ζούσαν όσο και αυτά, ενώ οi Δρυάδες ήταν αθάνατες.

Αν και από τον Όμηρο είναι γνωστές πολλές ονομαστές νύμφες εντούτοις δεν αναφέρονται αυτές. Οι Δρυάδες μαζί με τις Ορειάδες ή Ορεστιάδες συνόδευαν τους Ολύμπιους θεούς στα όρη και τις χαράδρες και ιδιαίτερα συνέρχονταν ερωτικά μέσα σε ωραία σπήλαια με τους Σειληνούς και τον Ερμή, παίζοντας και αστειευόμενες με τον Απόλλωνα, τον Πάνα, τον Πρίαπο κ.ά. Συχνά τις Δρυάδες φαίνεται να τις καταδίωκαν οι Σάτυροι.

«Αρχομένου του μηνός Αυγούστου μέχρι της 15 αυτού, ήτοι της Κοιμήσεως της Θεοτόκου, αι εξ επαγγέλματος λευκάστραι διακόπτουσι τας εργασίας των όπως αι Δρυμάδες λέγουσαι ότι αι δρύμαι τη λίμνης (Καστοριάς) κόπτουσι τα πανιά των». 
Μεταξύ των Δρυάδων γνωστότερες ήταν η Ερατώ, η οποία με τον Αρκάδα απόκτησε τον Αζάνα, τον Αφείδαντα και τον Έλατον, η Φιγαλία και η Τιθορέα από τις οποίες και οι σχετικές πόλεις της Αρκαδίας και της Φωκίδας αντίστοιχα, καθώς και η Ευρυδίκη η σύντροφος του Ορφέα. Οι Δρυάδες καλούνταν επίσης και "Αμαδρυάδες", ή "Αδρυάδες", ή "Δρυμίδες"και συχνά συγχέονταν με τις Ναϊάδες και άλλες Νύμφες, ενώ στη πραγματικότητα δεν ήταν τίποτε άλλο παρά η ανθρωπόμορφη ιδέα του θροΐσματος των φύλλων των δένδρων και των ήχων των υδάτων ιδιαίτερα σε βουνά, ρέματα, σπήλαια, πηγές και χαράδρες που διακόπτουν την ηρεμία και την ησυχία της φύσης.
Αλμπέρ

Η Αλμπέρ (γαλλ. Albert) είναι μια μικρή πόλη της βόρειας Γαλλίας, στο νομό Σομ, παρόχθια του ποταμού Ανκρ, 18 περίπου μίλια ΒΑ. της Αμιένης. Προηγούμενη ονομασία της ήταν Ανκρ (γαλλ. Ancre ή Encre). Το σημερινό της όνομα δόθηκε όταν δωρήθηκε από τον Βασιλέα της Γαλλίας Λουδοβίκο ΙΓ΄ στον Κάρολο ντ' Αλμπέρ. Γύρω από την πόλη αυτή κατά τον Α΄Παγκόσμιο Πόλεμο διεξάχθηκαν τρεις σφοδρές μάχες το 1914, 1916 και 1918, κατά τις οποίες δύο φορές ανακαταλήφθηκε. Το 1950 αριθμούσε περίπου 10.000 κατοίκους. Περίπου τον ίδιο αριθμό παρουσιάζει και σήμερα.

Σημαντικά κτίρια της πόλης είναι ο ομώνυμος πύργος καθώς και ο υπέροχος μητροπολιτικός ναός αφιερωμένος στη "Παναγία του Μπρεμπιέρ" (Brebières). Στην πόλη βρίσκεται το Μουσείο Σομ 1916, αφιερωμένο στη μάχη του Σομ του 1916.
Τέμενος της Πύλης του Ιησού

Το Τέμενος της Πύλης του Ιησού (Τουρκικά: Ese Kapı Mescidi ή "Ιησά-καπού τέμενος"), υπήρξε Βυζαντινή Ορθόδοξη εκκλησία, αγνώστου ονόματος στην Κωνσταντινούπολη, η οποία μετατράπηκε σε Ισλαμικό Τέμενος κατά την Οθωμανική αυτοκρατορία.
Τέμενος Σοκολού Μεχμέτ Πασά

Το Τέμενος Σοκολού Μεχμέτ Πασά (Τουρκικά Sokollu Mehmed Paşa Camii) είναι οθωμανικό τέμενος στην Καντίγκρα (Kadirga) της περιοχής Φατίχ της Κωνσταντινούπολης, στην Τουρκία.
Ρουφ

Το Ρουφ είναι συνοικία της Αθήνας που βρίσκεται νοτιοδυτικά της Ομόνοιας στην περιοχή των οδών Πειραιώς και Πέτρου Ράλλη. Το Ρουφ ήταν παλιά βιομηχανική ζώνη, αλλά σταδιακά οι βιομηχανίες απομακρύνθηκαν σε μεγάλο ποσοστό.
Η περιοχή οφείλει την ονομασία της στο Βαυαρό επιχειρηματία Ρουφ, ο οποίος, κατά τη διάρκεια της βασιλείας του Όθωνα, αγόρασε μεγάλες εκτάσεις σε αυτήν την τοποθεσία για να κάνει μια φάρμα. Όταν ο σιδηρόδρομος πέρασε από αυτή την περιοχή, ο τοπικός σταθμός ονομάστηκε Ρουφ.

Στην περιοχή υπάρχει το στρατόπεδο του Ρουφ, το οποίο κτίστηκε την περίοδο του Μεσοπολέμου. Πρόκειται για το άλλο μεγάλο στρατόπεδο του δήμου Αθηναίων μετά το στρατόπεδο στου Γουδή. Από το Ρουφ διέρχεται ο σιδηρόδρομος του ΟΣΕ και διαθέτει σταθμό στην περιοχή, τον σταθμό Ρουφ. Η συνοικία διαθέτει ποδοσφαιρική ομάδα με σημαντική ιστορία, τον Π.Α.Ο. Ρουφ.
Hala Arena

Η Hala Arena είναι στάδιο στο Πόζναν της Πολωνίας. Χρησιμοποιείται κυρίως για αγώνες βόλλεϋ. Η Hala Arena άνοιξε τις πύλες της το 1974 και έχει χωρητικότητα 5.000 ατόμων. Στο στάδιο φιλοξενήθηκαν οι αγώνες του πρώτου προκριματικού ομίλου , του Ευρωμπάσκετ 2009, στο οποίο συμμετείχε και η Ελλάδα.
Μάριους Μίτου

O Μάριους Μίτου είναι Ρουμάνος επαγγελματίας ποδοσφαιριστής γενήθηκε στις 10 Σεπτεμβρίου 1976 στο Βουκουρέστι και έχει αγωνιστεί σε πολλούς συλλόγους μεταξύ αυτών η Στεάουα Βουκουρεστίου και η ΡΣΚ Άντερλεχτ στην Ελλάδα έχει αγωνιστεί με την Skoda Ξάνθη ενώ την αγωνιστική περίοδο 2009-10 αγωνίστηκε με την φανέλα του Πανθρακικού.Απο το 2010 αγωνίζεται με την φανέλα τις Şoimii Pâncota στην Ρουμανία
Σεπόλια

Τα Σεπόλια είναι συνοικία της Αθήνας που βρίσκεται βορειοδυτικά του κέντρου της πόλης. Συνορεύει με τις συνοικίες των Κάτω Πατησίων, του Αγίου Νικολάου και του Κολωνού. Διασχίζεται, μεταξύ άλλων, από την οδό Λιοσίων.
55P/Τέμπελ-Τατλ

Ο κομήτης 55P/Τέμπελ-Τατλ (55P/Tempel-Tuttle) (γνωστός απλούστερα ως Κομήτης Τέμπελ-Τατλ) ανακαλύφθηκε ανεξάρτητα από τους αστρονόμους Ερνστ Τέμπελ στις 19 Δεκεμβρίου 1865 και Χόρας Παρνέλ Τατλ στις 6 Ιανουαρίου 1866.

Ο μεγάλος ημιάξονας της τροχιάς του κομήτη είναι 10,3345 Α και η εκκεντρότητά της 0,9055. Η περίοδος περιφοράς του κομήτη γύρω από τον Ήλιο είναι 33,2226 γήινα χρόνια. Το επόμενο περιήλιό του θα συμβεί στις 20 Μαΐου 2031.

Ο κομήτης αυτός αποτελεί το ουράνιο σώμα που ευθύνεται για τη βροχή διαττόντων που είναι γνωστή ως «Λεοντίδες». Ο 55P/Τέμπελ-Τατλ παρατηρήθηκε για πρώτη φορά το έτος 1699 από τον Γκότφριντ Κιρχ, αλλά δεν αναγνωρίσθηκε ως περιοδικός κομήτης μέχρι τις ανακαλύψεις από τους Τέμπελ και Τατλ κατά το περιήλιό του το 1866.

Η τροχιά του 55P/Τέμπελ-Τατλ τέμνει τη γήινη τροχιά σχεδόν ακριβώς, έτσι ώστε το υλικό που εκφεύγει από αυτόν δεν έχει διασκορπιστεί πολύ όταν συναντά τη Γη τις χρονιές γύρω στο περιήλιο του κομήτη. Το αποτέλεσμα είναι η απότομη αύξηση του αριθμού των Λεοντίδων κάθε 33 χρόνια.
Μαργαρίτα Τυδώρ

thumb|200px|Mαργαρίτα Τυδώρ
Η Μαργαρίτα Τυδώρ ("Margaret Tudor", 28 Νοεμβρίου 1489 - 18 Οκτωβρίου 1541) ήταν βασίλισσα της Σκωτίας (1503 - 1513) ως σύζυγος του Ιακώβου Δ' της Σκωτίας και βασιλομήτωρ ως μητέρα του Ιακώβου Ε' της Σκωτίας. H Μαργαρίτα Τυδώρ ήταν μεγαλύτερη κόρη του Ερρίκου Ζ΄ της Αγγλίας και της Ελισάβετ της Υόρκης, εγγονή της Μαργαρίτας Μπωφόρ, του Εδουάρδου Δ΄ της Αγγλίας και της Ελισάβετ Γούντβιλ. Είχε πολλές εγκυμοσύνες αλλά τα περισσότερα από τα παιδιά της πέθαναν πάνω στην γέννα ή σε βρεφική ηλικία, μετά τον θάνατο του Ιακώβου Δ΄ παντρεύτηκε σε δεύτερο γάμο τον Άρτσιμπαλντ Ντάγκλας, 6ο κόμη του Άνγκους. Με τον πρώτο και με τον δεύτερο γάμο της αντίστοιχα έγινε γιαγιά της Μαρίας Α΄ της Σκωτίας και του δεύτερου συζύγου της λόρδου του Ντάρνλει. Ο γάμος της Μαργαρίτας Τυδώρ με τον Ιάκωβο Δ΄ της Σκωτίας ήταν προμήνυμα για την ένωση των δυο στεμμάτων που θα πραγματοποιηθεί με τον δισέγγονο της Ιάκωβο Α΄ της Αγγλίας.
Κόμμα Νεοφιλελευθέρων

Το Κόμμα Νεοφιλελευθέρων ήταν ένα βραχύβιο ελληνικό πολιτικό κόμμα του κεντρώου χώρου, με πρόεδρο τον Κωνσταντίνο Μητσοτάκη.
Περισσός

Ο Περισσός είναι συνοικία της οποίας ένα πολύ μικρό τμήμα ανήκει στο Δήμο Αθηναίων και το υπόλοιπο στο Δήμο Νέας Ιωνίας. Ο Περισσός ήταν βιομηχανική περιοχή στο παρελθόν και εξακολουθούν να διατηρούνται στην περιοχή πολλά παλιά εργοστασιακά κτίρια. Ένα μέρος τους στις μέρες μας αναπλάθεται και χρησιμοποιείται ως κτίρια γραφείων ή εμπορικών καταστημάτων. Στην περιοχή του Περισσού, βρίσκονται τα γραφεία του ΚΚΕ και λίγο δυτικότερα, στα σύνορα με την Νέα Φιλαδέλφεια, το παλιό γήπεδο της Αθλητικής Ένωσης Κωνσταντινουπόλεως. Στο κέντρο του Περισσού βρίσκεται ο Ιερός Ναός της Αγίας Αναστασίας της Φαρμακολυτρίας που χτίστηκε από τους Μικρασιάτες κατοίκους της περιοχής, σε ανάμνηση του ομώνυμου Ναού που υπήρχε στο Χορόσκιοϊ της Μικράς Ασίας πριν τη Μικρασιατική Καταστροφή. Από τον Περισσό διέρχεται ο ηλεκτρικός σιδηρόδρομός και η περιοχή εξυπηρετείται από τον ομώνυμο σταθμό ο οποίος υπάρχει εκεί. Το τμήμα το οποίο ανήκει στο Δήμο Αθηναίων είναι εκείνο το οποίο περικλείεται ανάμεσα στις οδούς Τάκη Σινοπούλου και Γάγγρας.
Ναυμαχία της Άνδρου

Η Ναυμαχία της Άνδρου σημειώθηκε επί τουρκοκρατίας στις 17 Μαΐου του 1790 στον πορθμό του Καφηρέα, (Εύβοιας - Άνδρου) παρά τους ακραίους ΒΔ. όρμους της Άνδρου, εξ ου και η ονομασία της. 

Σ΄ αυτήν την ναυμαχία ενεπλάκησαν τα 9 πλοία του Λάμπρου Κατσώνη με τουρκική μοίρα 15 πλοίων στην οποία προσέτρεξε προς βοήθειά της και μια αλγερινή αποτελούμενη επίσης από 15 πλοία. Παρά τον άνισο σε αριθμό εχθρικών πλοίων ο Κατσώνης δεν δείλιασε να ναυμαχήσει. Κατά τη ναυμαχία αυτή που συνεχίστηκε και την επόμενη ημέρα ο Κατσώνης έχασε 5 πλοία (2 που καταλήφθηκαν από Αλγερινούς και 3 που αυτοπυρπολήθηκαν από τους κυβερνήτες τους για να μη γίνουν λάφυρα του εχθρού) καθώς και 565 άνδρες αξιωματικούς και ναύτες νεκρούς και 53 τραυματίες. Από τους Τούρκους και Αλγερινούς βεβαιώνονταν ότι φονεύθηκαν περί τους 3.000.
Στη συνέχεια ο Κατσώνης ανασυγκροτώντας το υπόλοιπο του στόλου του κατέφυγε στο Πόρτο Κάγιο στο Ακρωτήριο Ταίναρο.

Την εποχή εκείνη ο στόλος του Λάμπρου Κατσώνη είχε χαρακτηριστεί από τις ναυτικές Μεγάλες Δυνάμεις ως πειρατικός πλην όμως είχε την κάλυψη και την υποστήριξη της Αυτοκράτειρας της Ρωσίας Αικατερίνης της Μεγάλης.

Από αυτή τη ναυμαχία βγήκε η παροιμία: "Αν σ' αρέσει Μπάρμπα-Λάμπρο ξαναπέρνα από την Άνδρο". 

Κατηγορία:Μάχες οθωμανικού στρατού
Ναυμαχια
Αναφιώτικα

Τα Αναφιώτικα είναι συνοικία της Αθήνας που βρίσκεται στη βορειανατολική πλευρά του βράχου της Ακρόπολης, στα όρια της συνοικίας της Πλάκας. 

Η συνοικία δημιουργήθηκε στα μέσα του 19ου αιώνα, όταν εγκαταστάθηκαν στην περιοχή εργάτες από την Ανάφη, που είχαν έρθει στην Αθήνα για να εργαστούν ως χτίστες στην ανοικοδόμηση της πόλης και στην ανέγερση των ανακτόρων του Όθωνα. Αυτοί αρχικώς κατοικούσαν στη περιοχή της Ζωοδόχου Πηγής στην Οδό Ακαδημίας, όπου το κράτος τους είχε διαθέσει κάποια μικρά οικόπεδα για να εγκατασταθούν οικογενειακώς και μονίμως. Σύντομα όμως οι τιμές των οικοπέδων και των κατοικιών ανέβηκαν υπερβολικά και καθώς οι εργάτες αυτοί δεν είχαν καμία πρόθεση να μετακινηθούν κάπου μακριά αποφάσισαν να εγκατασταθούν παράνομα στον Ιερό Βράχο. Ως πρώτοι οικιστές αναφέρονται ένας ξυλουργός (Γ. Δαμίγος) και ένας κτίστης (Μ. Σιγάλας) από την Ανάφη. Αυτοί μετέφεραν στον Βράχο τα δομικά υλικά με την απαραίτητη μυστικότητα που απαιτούσαν οι συγκυρίες και μέσα σε μία μόνο νύχτα με συλλογική εργασία έστησαν τα δύο πρώτα σπιτάκια της συνοικίας. Μερικές μέρες αργότερα κάποιοι Αθηναίοι από το Ριζόκαστρο αντιλήφθηκαν τα αυθαίρετα κτίσματα και κάλεσαν την Πολεοδομία, αλλά μέχρι να εντοπιστεί ο αρμόδιος και να ενεργήσει δεόντως το παράδειγμά των δύο ακολούθησαν κι άλλοι Αναφιώτες με αποτέλεσμα οι κατοικίες να πολλαπλασιαστούν, με τις αρχές παράλληλα να μην παίρνουν κάποιο δραστικό μέτρο. Το μεγαλύτερο μέρος των Αναφιώτικων χτίστηκε κυρίως κατά την περίοδο της έξωσης του Όθωνα και της μεσοβασιλείας.

Η συνοικία χτίστηκε ακολουθώντας την αρχιτεκτονική των Κυκλάδων. Οι Αναφιώτες αναστήλωσαν παράλληλα με την εγκατάστασή τους, τους δύο ναούς που βρίσκονταν στην περιοχή από τον 17ο αιώνα, τον ναό του Αγίου Συμεών και του Αγίου Γεωργίου των Βράχων. 
left|200px|thumb|Τα Αναφιώτικα
Μετά τη Μικρασιατική Καταστροφή του 1922 χτίστηκε προσφυγική συνοικία με παραπήγματα στα ανατολικά των Αναφιώτικων εμπλουτίζοντας την σύνθεση του πληθυσμού. Τη δεκαετία του 1950 τμήμα της συνοικίας κατεδαφίστηκε στα πλαίσια ανασκαφών. Την δεκαετία του 1980 απαλλοτριώθηκε περίπου το 1/3 της συνοικίας προς τα τείχη από το υπουργείο πολιτισμού ώστε να αποκαλυφθεί ο αρχαίος Περίπατος. Τα επόμενα χρόνια η περιοχή μαζί με την Πλάκα αναβαθμίστηκε σημαντικά και σήμερα παραμένουν μόνο 45 οικήματα τα οποία έχουν κηρυχθεί διατηρητέα. Τα οικήματα έχουν επιφάνεια από 8 έως 36 τ.μ. Οι κάτοικοι των Αναφιώτικων σήμερα (2015) είναι 65 και ανάμεσά τους 4 παιδιά.
Συμμαχία Προοδευτικών και Αριστερών Δυνάμεων

Η Συμμαχία Προοδευτικών και Αριστερών Δυνάμεων (γνωστή και ως "Συμμαχία των Πέντε") ήταν ένας συνασπισμός αριστερών κομμάτων που δημιουργήθηκε το 1977. Πρόεδρος της συμμαχίας ήταν ο Ηλίας Ηλιού.
Hala Olivia

H Hala Olivia είναι στάδιο στο Γκντανσκ της Πολωνίας. Χρησιμοποιείται κυρίως για αγώνες χόκεϋ επί πάγου. Επίσης είναι έδρα της ομάδας καλαθοσφαίρισης Prokom Gdańsk, για τα ευρωπαϊκά της παιχνίδια. H Hala Olivia άνοιξε τις θύρες της το 1970 και η χωρητικότητα της ανέρχεται σε 5.500 άτομα.

Στο στάδιο φιλοξενήθηκαν οι αγώνες του δεύτερου προκριματικού ομίλου στο Ευρωμπάσκετ 2009.
Γιούκιο Χατογιάμα

Ο Γιούκιο Χατογιάμα (), γενν. 11 Φεβρουαρίου 1947) είναι πολιτικός από την Ιαπωνία . Διετέλεσε ηγέτης του Δημοκρατικού Κόμματος της Ιαπωνίας (DPJ) και πρωθυπουργός, από το 2009 ως το 2010. Μέλος της Βουλής των Αντιπροσώπων στην 9η εκλογική περιφέρεια του Χοκάιντο, διορίστηκε πρωθυπουργός μετά τη νίκη του κόμματός του στις βουλευτικές εκλογές τον Αύγουστο του 2009. Ανέλαβε καθήκοντα στις 16 Σεπτεμβρίου του 2009. Εξαιτίας της περίεργης κόμμωσής του και του εκκεντρικού του τρόπου, είναι γνωστός στους υποστηρικτές του και στην αντιπολίτευση ως "ET" ή "The Alien", παρωνύμιο, το οποίο οφείλεται, σύμφωνα με τη σύζυγό του, στη διαφορά του από τους πολιτικούς του παρελθόντος.
Ράουνι

Στη φινλανδική μυθολογία, η Ράουνι είναι η θεά της γονιμότητας, σύζυγος του θεού Ούκκο, περίπτωση στην οποία ταυτίζεται με τη θεότητα Άκκα, το όνομα της οποίας σημαίνει «γριά των νεκρών». Την αποκαλούσαν «μητέρα της Γης», καθώς έδινε στους αρχαίους Φίννους τη δύναμη να πολεμήσουν δαιμόνια που είχαν κυριεύσει τη γη χωρίς την άδειά της. Πίστευαν ότι εξαιτίας των θυμών της και των αντιμαχιών ανάμεσα στο ζευγάρι Ούκκο-Ράουνι, η γη έτρεμε κι ο θυμός της προσπαθούσε να βρει διέξοδο.

To όνομα της Ράουνι προέρχεται από το ισλανδικό "reynir" ή το σουηδικό "rönn", που δηλώνει τη σουρβιά, ένα ιερό δέντρο που προστατεύει από τα κακά πνεύματα. 

Οι Λάπωνες έχουν μια θεότητα ονόματι Ράουδνα, στην οποία θυσίαζαν ένα τάρανδο, όπως και στον Ούκκο.

Αναφέρεται στον κατάλογο των φινλανδικών θεοτήτων, που υφίσταντο στην προχριστιανική παράδοση, του Μίκαελ Αγκρίκολα, ο οποίος εκδόθηκε το 1548.
Πόλη της Γουατεμάλας

thumb|right|Πόλη της Γουατεμάλας
H Πόλη της Γουατεμάλας είναι η πρωτεύουσα και μεγαλύτερη πόλη της Δημοκρατία της Γουατεμάλας. Ο πληθυσμός της πόλης μαζί με τα προάστια υπερβαίνει τα 3.700.000 κατοίκους είναι η μεγαλύτερη πόλη στην Κεντρική Αμερική και την Καραϊβική. Ο Πληθυσμός της Πόλης της Γουατεμάλας γνώρισε δραστική αύξηση από το 1970 όταν πραγματοποιήθηκε μεγάλη εισροή των μεταναστών από τους αυτόχθονες των απομακρυσμένων περιοχών, καθώς και μεγάλη εισροή ξένων ομάδων.
Torwar Hall

thumb|300px|Το στάδιο κατά τη διάρκεια αγώνων καλλιτεχνικού πατινάζ

Το Torwar Hall είναι στάδιο στη Βαρσοβία της Πολωνίας. Χρησιμοποιείται κυρίως για συναυλιακές εκδηλώσεις αλλά και για χόκεϋ επί πάγου και άλλα αθλήματα. Είναι έδρα της ομάδας χόκεϋ UHKS Mazowsze. Εγκαινιάστηκε το 1953 και ανακαινίστηκε το 1999. Η χωρητικότητα του σταδίου ανέρχεται σε 5.000 σε μέρες αθλημάτων και προσεγγίζει έως και τις 8.000 σε μέρες συναυλιών. Από 22 έως 28 Ιανουαρίου του 2007 φιλοξένησε το Ευρωπαϊκό Πρωτάθλημα Καλλιτεχνικού Πατινάζ. Ακόμητο 2001 διεξήχθη ο τελικός του Κυπέλλου Σαπόρτα ανάμεσα στις ομάδες του Αμαρουσίου και της Élan Sportif Chalonnais, με τελικό νικητή την ομάδα του Αμαρουσίου. Ανάμεσα στα διάσημα ονόματα του καλλιτεχνικού χώρου που έχει κατά διαστήματα φιλοξενήσει συγκαταλέγονται οι: Ριάννα, Τόκιο Χοτέλ, Iron Maiden, Depeche Mode και R.E.M..

Στο στάδιο φιλοξενήθηκαν οι αγώνες του τρίτου προκριματικού γκρουπ στο Ευρωμπάσκετ 2009.
Άγιος Γεώργιος εν τη κυπαρίσσω

Ο Άγιος Γεώργιος εν τη κυπαρίσσω υπήρξε ελληνική χριστιανική εκκλησία στην Κωνσταντινούπολη.
Νεγρέτ

Στους καταλανικούς μύθους και παραδόσεις, το Νεγρέτ είναι ένα μικρό δαιμόνιο με σκούρο δέρμα. Αν κάποιος άνθρωπος το ακουμπήσει με ένα κερί, αμέσως μεταμορφώνεται σε ένα σωρό από χρυσάφι. 

Το όνομά του προέρχεται από το υποκοριστικό της λέξης "negre" στην καταλανική γλώσσα, που σημαίνει "μαύρος", κι έτσι θα μπορούσε να εννοεί ακόμα κι ένα μικρό παιδί με σκουρόχρωμη επιδερμίδα.
Πεζάντα

Στους καταλανικούς μύθους και παραδόσεις, Πεζάντα ονομάζεται ένας τεράστιος σκύλος ή, σπανιότερα, μια τεράστια γάτα. Είναι μαύρος και μαλλιαρός, ενώ έχει ατσαλένια πόδια με τρύπες.

Τις νύχτες, τρυπώνει στα σπίτια των ανθρώπων και κάθεται πάνω στο στήθος τους, δυσκολεύοντας την αναπνοή τους κατά τον ύπνο και προκαλώντας τους τρομερούς εφιάλτες. 

Τα συμπτώματα που περιγράφονται στο λαϊκό αυτό μύθο της Καταλονίας μοιάζουν με αυτά που παρατηρούνται κατά την παράλυση ύπνου στην ιατρική. Και άλλες κουλτούρες έχουν προσπαθήσει να εξηγήσουν με διάφορους μύθους το φαινόμενο αυτό: για παράδειγμα, στην Κολομβία ευθύνεται μια μάγισσα που κάθεται πάνω στο στήθος όσων κοιμούνται.
Ματ Χάρντι

thumb|right|245px|Ο Χάρντι σε σόου του TNA Wrestling.

O Ματ Χάρντι ("Matthew Moore "Matt" Hardy", 23 Σεπτεμβρίου 1974) είναι Αμερικανός παλαιστής από το Κάμερον της Βόρειας Καρολίνας.
Αγωνιζόταν στο TNA Wrestling, αλλά είναι πιο γνωστός για τον χρόνο του στο WWE ενώ έχει περάσει από πολλά άλλα σόου. Το ντεμπούτο του έγινε το 1994, ενώ το επίσημο το 1998.

Πριν δουλέψει για το WWE, ο Ματ μαζί με τον αδερφό του Τζεφ, ίδρυσε τον οργανισμό πάλης Organization of Modern Extreme Grappling Arts (OMEGA). Αφού κέρδισαν διάφορα πρωταθλήματα εκεί, υπέγραψαν συμβόλαιο με την εταιρεία πάλης WWE τον Οκτώβριο του 1999 και έκλεισαν το OMEGA. Οι αδερφοί Χάρντι απέκτησαν φήμη λόγω της συμμετοχής τους σε ακραίους αγώνες που ήταν ασυνήθιστοι για εκείνα τα χρόνια. Οι δυο τους μετά απο 8 ομαδικούς τίτλους, θεωρούνται μια απο τις καλύτερες ομάδες στην ιστορία του WWE.
Κάρολος ο Παχύς

Ο Κάρολος Γ΄ της Γαλλίας ή Κάρολος ο Παχύς ("Charles III le Gros", 13 Ιουνίου 839 – 13 Ιανουαρίου 888) ήταν Αυτοκράτορας της Αγίας Ρωμαϊκής Αυτοκρατορίας (881 - 888), βασιλιάς της Αλαμανίας (876 – 888), Βασιλιάς της Ιταλίας (879 – 888), Βασιλιάς της Λοθαριγγίας, Βασιλιάς της Βαυαρίας και Βασιλιάς της Σαξονίας (882) και Βασιλιάς των Ανατολικών Φράγκων (882 – 887). Ο Κάρολος ανήκε στην Δυναστεία των Καρολιδών, ήταν ο νεώτερος από τους τρεις γιους του Λουδοβίκου του Γερμανικού, βασιλιά των ανατολικών Φράγκων με την σύζυγο του Χέμμα, προπάππους του ήταν ο Καρλομάγνος. Υπήρξε ο τελευταίος νόμιμος Καρολίδης αυτοκράτορας που βασίλευσε σε όλα τα βασίλεια των Φράγκων. Ο Κάρολος ο Παχύς κυβέρνησε πολλά διαφορετικά βασίλεια από την απέραντη αυτοκρατορία του Καρλομάγνου. Η Ανατολική Φραγκία διαιρέθηκε και ο Κάρολος ανέλαβε την Αλαμανία (876), όταν ο μεγαλύτερος αδελφός του Καρλομάνος της Βαυαρίας αχρηστεύτηκε από εγκεφαλικό επεισόδιο κληρονόμησε το Βασίλειο της Ιταλίας. 

Ο Πάπας Ιωάννης Η΄ τον έστεψε αυτοκράτορα (881), την επόμενη χρονιά κληρονόμησε τον αδελφό του Λουδοβίκο τον Νεότερο ενοποιώντας το βασίλειο των Ανατολικών Φράγκων (882). Όταν πέθανε ο ξάδελφος του Καρλομάν Β΄ της Γαλλίας (884) κληρονόμησε και την Δυτική Φραγκία, ενοποιήθηκε μαζί του ολόκληρη η Αυτοκρατορία των Καρολιδών. Ο Κάρολος ο Παχύς ήταν συνεχώς άρρωστος, υπέφερε από Επιληψία που τον ανάγκασε να κλείσει δύο φορές ειρήνη με τους Βίκινγκ, η τελευταία έγινε στην περίφημη πολιορκία των Παρισίων (885-886) που οδήγησε στην πτώση του. Η ενωμένη αυτοκρατορία δεν διατηρήθηκε πολύ, τον Νοέμβριο του 887 ο ανεψιός του Αρνούλφος της Καρινθίας τον εκθρόνισε με πραξικόπημα από την Ανατολική Φραγκία, την Λοθαριγγία και το Βασίλειο της Ιταλίας. Μετά από μεγάλη πίεση παραιτήθηκε από όλα τα βασίλεια και αποσύρθηκε, πέθανε λίγες βδομάδες αργότερα τον Ιανουάριο του 888 από φυσικά αίτια. Μετά τον θάνατο του η μεγάλη αυτοκρατορία των Καρολιδών διασπάστηκε σε πολλά βασίλεια, ενοποιήθηκε πολλούς αιώνες μετά με τον Ναπολέων Α΄. Το προσωνύμιο "Κάρολος ο Παχύς" δεν υπήρχε την εποχή του, εμφανίζεται για πρώτη φορά σε Σαξονικά χρονικά του 12ου αιώνα χωρίς καμιά αναφορά στο σωματικό του βάρος. Το όνομα αυτό είναι ευρύτατα συνηθισμένο για το πρόσωπο του σε όλες τις σύγχρονες Ευρωπαϊκές γλώσσες. Ο συγγραφέας της εποχής του Ρετζίνο του Προύμ τον καταγράφει με τον θάνατο του ως "αυτοκράτωρ Κάρολος, τρίτος στο όνομα και διακριτικός".
Δρούζοι

Οι Δρούζοι (αραβικά: موحدون دروز‎) ή Δρούσοι αποτελούν ιδιαίτερη εθνότητα, που αριθμεί περίπου τα 2.000.000 πληθυσμό και κατοικεί σήμερα στην Ιορδανία, τον Λίβανο, στη Συρία και στη Γαλιλαία (Ισραήλ). Η εθνότητα αυτή είναι αξιοσημείωτη αφενός λόγω της ιδιάζουσας θρησκείας της και της κοινωνικής της οργάνωσης και αφετέρου για την έντονη ανυποταξία της.
Συνωμοσία του Κινάδωνα

thumb|300px|Μελανόμορφο αγγείο από τη Λακωνία, 560-540 π.Χ., Μουσείο του Λούβρου
Η Συνωμοσία του Κινάδωνα ήταν ένα αποτυχημένο πραξικόπημα που έλαβε χώρα στην Αρχαία Σπάρτη κατά τον πρώτο χρόνο της βασιλείας του Αγησιλάου Β' (α’ μισό του 4ου αιώνα π.Χ.) το 399 π.Χ.. Η απόπειρα αυτή στοχοποιούσε την αυξανόμενη δύναμη των εφόρων αλλά και τον αυστηρά ολιγαρχικό χαρακτήρα του σπαρτιατικού πολιτεύματος κατά την περίοδο αυτή. Σκοπός της επιχείρησης ήταν η κατάλυση του πολιτικού συστήματος της Σπάρτης που τοποθετούσε τους "«Ομοίους»" στην κορυφή της κοινωνικής πυραμίδας και η παραχώρηση πολιτικών δικαιωμάτων στους είλωτες και τους περιοίκους. 
Ο Κινάδων, φερόμενος ως εμπνευστής και επικεφαλής της συνωμοσίας, ήταν ένας νέος άνδρας ο οποίος είχε διακριθεί μεν για τη γενναιότητά του σε διάφορες περιστάσεις, ωστόσο δεν ανήκε στην κοινωνικά προνομιούχο σπαρτιατική τάξη.
Άντι Γουόρχολ

O Άντι Γουόρχολ ("Andy Warhol" [Andrew Warhola], ορθότερα βάσει προφοράς Άντι Ουόρχολ, 6 Αυγούστου 1928 — 22 Φεβρουαρίου 1987) ήταν Αμερικανός πολυσχιδής καλλιτέχνης, ζωγράφος, γλύπτης, κινηματογραφιστής, συγγραφέας και συλλέκτης, πρωτοπόρος του κινήματος της Ποπ Αρτ.